Številka: 450-120/2024/1

Datum: 18. 4. 2024

Na podlagi 16. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21,82/21, [153/22](http://www.uradni-list.si/1/objava.jsp?sop=2022-01-3795) in [18/23](http://www.uradni-list.si/1/objava.jsp?sop=2023-01-0348)), 81. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZNNŠPP in 71/23), na podlagi 2. točke prvega odstavka 215. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13,81/16,11/22, 96/22, 105/22 – ZZNŠPP, 149/22 in 106/23), Proračuna Republike Slovenije za leto 2024 (Uradni list RS, št. 150/22 in 123/23), Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in12/24) izdaja minister za vzgojo in izobraževanje naslednji

**S K L E P**

**o sofinanciranju stroškov udeležbe učencev in mentorjev na mednarodnih tekmovanjih**

**v šolskem letu 2023/2024**

1.

Sredstva za sofinanciranje stroškov udeležbe učencev in mentorjev na mednarodnih tekmovanjih se dodelijo pod naslednjimi pogoji:

* vzgojno-izobraževalnemu zavodu, ki opravlja javno službo (v nadaljevanju: zavod),
* je mednarodno tekmovanje, ki se ga učenci udeležujejo skladno z merili 2. točke 17. člena in 2. točke 18. člena Pravilnika o sofinanciranju šolskih tekmovanj (Uradni list RS, št. 74/21 in 113/22).

2.

Sredstva se zavodu dodelijo za udeležbo učencev in mentorjev na mednarodnih tekmovanjih v skladu z opredelitvijo višine sofinanciranja po naslednjih merilih:

|  |  |
| --- | --- |
| Višina sofinanciranja na osebo (učenec/mentor) | Država, v kateri poteka tekmovanje |
| 500,00 EUR | Albanija, Avstrija, Andora, Armenija, Azerbajdžan, Belorusija, Bolgarija, Bosna in Hercegovina, Ciper, Češka, Črna gora, Estonija, Gruzija, Grčija, Hrvaška, Italija, Latvija, Litva, Madžarska, Makedonija, Malta, Moldavija, Nemčija, Poljska, Romunija, Rusija, San Marino, Slovaška, Srbija, Turčija ali Ukrajina |
| 1.000,00 EUR | vse druge države, ki niso navedene v tej preglednici |
| 1.500,00 EUR | Avstralija, Kitajska, Japonska, Kanada, Združene države Amerike, Singapur |

Udeležbo enega mentorja je možno uveljavljati, če se tekmovanja udeleži eden do deset učencev, udeležbo dveh mentorjev pa, če se tekmovanja udeleži več kot deset učencev.

Med upravičene stroške za udeležbo na tekmovanju v tujini štejejo potni stroški in stroški bivanja za čas trajanja tekmovanja, katerih obstoj in plačilo lahko prejemnik sredstev ustrezno izkaže.

Sredstva se dodelijo glede na prednostni red prijave zavoda do porabe sredstev.

V primeru preostanka sredstev, ki je nižji od zneska iz prvega odstavka tega člena, se dodelijo sredstva v tej višini.

3.

Sredstva v višini do 15.000,00 eurov za sofinanciranje po tem sklepu so zagotovljena v Proračunu Republike Slovenije za leto 2024, na proračunski postavki 231813 Tekmovanja učencev in dijakov, ukrep 3311-11-0004 Izvajanje osnovnošolskih programov, kontu 4133 tekoči transferi v javne zavode. Skrbnik sklepa je Mišela Mavrič, skrbnika proračunske postavke sta Sandi Vrabec in Aleš Ojsteršek.

Višina sofinanciranja za posamezni zavod bo določena s posebnimi sklepom, na podlagi meril iz 2. točke tega sklepa. Sredstva bodo izplačana le tistim zavodom, ki bodo na ministrstvo predložili zahtevek do višine odobrenega zneska sofinanciranja z izjavo, da uveljavljajo sredstva za upravičene stroške in kopijo računov za upravičene stroške.

Zavod se zavezuje, da za namen, ki je predmet sofinanciranja v skladu s tem sklepom, ni prejel oziroma ne bo prejel sredstev iz drugih virov financiranja.

Če ministrstvo ugotovi, da je zavod prejel sredstva za isti namen tudi drugih virov financiranja, mora ministrstvu povrniti vsa neupravičeno prejeta sredstva s pripadajočimi zamudnimi obrestmi, od dneva nakazila sredstev iz proračuna Republike Slovenije na transakcijski račun zavoda do dneva vračila sredstev v proračun Republike Slovenije.

4.

Sklep začne veljati z dnem izdaje.

**Obrazložitev:**

Ministrstvo za vzgojo in izobraževanje (v nadaljevanju: ministrstvo) na podlagi 215. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 95/22,105/22 – ZNNŠPP, 149/22 in 106/23) in 81. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZNNŠPP in 71/23) sprejme Sklep o sofinanciranju stroškov udeležbe učencev in mentorjev na mednarodnih tekmovanjih v šolskem letu 2023/2024 št. 450-120/2024/1 z dne 18.4.2024 (v nadaljevanju: sklep), s katerim se določi pogoje za dodelitev sredstev za stroške udeležbe učencev in mentorjev na mednarodnem tekmovanju, in sicer, da gre za vzgojno-izobraževalni zavodu, ki opravlja javno službo, in je mednarodno tekmovanje, ki se ga učenci udeležujejo skladno z merili 2. točke 17. in 18. člena Pravilnika o sofinanciranju šolskih tekmovanj (Uradni list RS, št. 74/21 in 113/22). Sklep je namenjen sofinanciranju stroškov prevoza in bivanja za čas trajanja mednarodnega tekmovanja za osnovnošolce in njihove mentorje v skladu z opredeljenimi merili v sklepu. Takšen sklep je ministrstvo sprejelo zaradi sistemske vrzeli sofinanciranja stroškov udeležbe na mednarodnih tekmovanjih za osnovnošolce pri javnem razpisu Javnega štipendijskega, razvojnega, invalidskega in preživninskega sklada, ki sofinancira udeležbo na mednarodnih tekmovanjih zgolj za dijake in študente, ne pa tudi učence.

Sredstva v višini do 15.000 eurov za sofinanciranje po tem sklepu so zagotovljena v Proračunu Republike Slovenije za leto 2024, na proračunski postavki 231813 Tekmovanja učencev in dijakov, ukrep 3311-11-0004 Izvajanje osnovnošolskih programov, kontu 4133 tekoči transferi v javne zavode. Višina sofinanciranja za posamezni zavod bo določena s posebnimi sklepom, na podlagi meril iz 2. točke tega sklepa.

dr. Darjo Felda

MINISTER

* Zbirka dokumentarnega gradiva